Referat fra DSMF generalforsamling 24. maj 2014 kl 17-19, Turku, Finland.

1. Valg af dirigent:

Esben Yates blev foreslået af bestyrelsen og valgt til dirigent. Han konstaterede med henvisning til udsendte e-mails og hjemmesiden at mødet var lovligt indkaldt i henhold til vedtægterne. Bestyrelsesmedlem Poul-Erik Braad tager referat.

2. Godkendelse af dagsorden:

Dagsorden godkendtes uden bemærkninger

3. Bestyrelsens årsberetning:

Formanden Brian Kristensen aflagde bestyrelsens årsberetning, som kan læses i separat dokument på DSMFs hjemmeside.

4. DSMF regnskab 2013:

På vegne af kasser Harald Spejlborg fra Onkologisk afdeling Århus gennemgik Esben Yates DSMFs reviderede årsregnskab for 2013, som blev godkendt af generalforsamlingen (regnskabet for 2013, inklusiv revisornes bemærkninger kan ses på DSMFs hjemmeside)

5. Beretning fra fonden:

På vegne af kasser Harald Spejlborg gennemgiesben Yates fondens regnskab – som også blev godkendt (kan også ses på hjemmesiden).

6. DSMF budget 2014:

På vegne af kasser Harald Spejlborg fremlagde Esben Yates DSMFs budget for 2014 (kan også ses på hjemmesiden).

Da der ikke afholdes symposium i 2014 og der dermed ikke optjenes et overskud herfra. Ligeledes vil kontingentindtægterne falde, pga. fraværet af firmaindbetalinger. Søren Holm gjorde opmærksom på at der er en fejl i budgettet vedr. udgifter til Åbent hus. Denne udgift, sat til 20000 skal rettes til 25000.

7. Uddannelsesrådets beretning:

Medlem af uddannelsesrådet Birgitte Hinge aflagde uddannelsesrådets beretning, som kan læses på DSMFs hjemmeside.

8. Bedømmelsesudvalgetsberetning:

Formanden for Det Faglige Bedømmelsesudvalg, Søren Baarsgaard Hansen, fra PET

centret i Århus, aflagde beretning fra udvalget, som også kan læses på hjemmesiden. Anne Vestergaard bemærkede at, kurser i statistik skal registres i kategori 3. Måske bør de høre til under kategori 2, da de udgør et væsentligt element i hospitalsfysikeres uddannelse og forskning.

9. Beretning fra særlige interessegrupper (SIG)

Esben Yates aflagde beretning fra speciel interesse gruppe vedr. harmonisering og modernisering af strålehygiejne i forbindelse med indretning af accelleratorrum i ekstern stråleterapi. Gruppen er nedsat pga. nye europæiske strålehygiejne regler, som fra 2017 sænker kravene for dosisbindingen udenfor accelleratorrum og dermed også kravene til betonafskærmning. Gruppen skal afklare, hvorledes reglerne bedst implementeres.

10. Beretningen fra de delegerede til NACP, EFOMP og IOMP:

a) Beretning fra NACP v/ Asger Grevil

Asger Grevil er bestyrelsens repræsentant i NACP. DK har fra og med det pågående NACP symposium og 3 år frem præsidentskabet i NACP. Asger, som siden foråret 2013 har været webmaster i NACP, er derfor præsident på Danmarks vegne. NACP har i den forløbne år arbejdet med etablering af undergrupper inden for Nuklearmedicin, MR og for en speciel gruppe for unge fysikere i norden. Den nuklearmedicinske gruppe er blevet etableret.. MR-gruppen og unge fysiker gruppen er endnu ikke blevet etableret, men forventes oprettet. Undergruppen inden for diagnostisk radiologi (RCP) er velfungerende og har umiddelbart inden NACP-mødet afholdt et CT-kursus i Helsinki, NACP har et samarbejde med tidsskriftet ACTA oncologica (onkologi) og ønsker også at samarbejde med ACTA radologica (radiologi). Det næste NACP symposium afholdes i Oslo i 2017. Asger opfordrer til, at man kontakter ham med NACP relaterede spørgsmål.

b) Beretning fra EFOMP v/ Søren Holm

Soren Holm aflagde beretning, som kan findes på DSMF hjemmeside.

c) Beretning fra IOMP v/Brian Kristensen

Der har ikke været aktivitet.

11. Ændring af vedtægter (se DSMF hjemmeside)

Formanden for DSMF-bestyrelsen Brian Kristensen beskrev de revisioner som bestyrelsen har forslået i foreningens vedtægter. Generalforsamlingen vedtog enstemmigt ændringerne, dog med undtagelse af forslaget til ændringer i vedtægternes pkt 7.3, som bortfalder. Søren Holm gjorde opmærksom ændringerne i vedtægternes punkt 7.3 ikke dækker valggruppen indenfor stråleterapi, da den der i denne gruppe får næstflest stemmer er valgt direkte til uddannelsesrådet.

**Mødet sluttede kl. 19.00**